TTA ทะยานไม่หยุด! บวกอีก 8% ทะลุเป้า 17 บ. จับตางบฯ  Q1 พลิกกำไรโดดเด่น!
TTA ทะยานไม่หยุด! บวกอีก 8% ทะลุเป้า 17 บ. จับตางบฯ  Q1 พลิกกำไรโดดเด่น!
10 พ.ค. 2564

ผู้สื่อข่าวรายงานว่า ราคาหุ้น บริษัท โทรีเซนไทย เอเยนต์ซีส์ จำกัด (มหาชน)  หรือ TTA  ณ เวลา 10.29 น. อยู่ที่นะดับ 18.00 บาท บวก 1.40 บาท หรือ 8.43%  ด้วยมูลค่าซื้อขาย 675.68 ล้านบาท ราคาหุ้นทำนิวไฮในรอบ 6 ปี 5 เดือน โดยเทียบตั้งแต่หุ้นยืนที่ระดับ 18.69 บาท เมื่อวันที่ 8 ธ.ค. 2557

บล.เคทีบีเอสที ระบุในบทวิเคราะห์ (29 ม.ย.2564) ว่า บริษัท โทรีเซนไทย เอเยนต์ซีส์ จำกัด (มหาชน)  หรือ TTA ประเมินกำไรไตรมาส 1/2564 อยู่ที่ 224 ล้านบาท พลิกจากขาดทุนในไตรมาส 1/2563 แล้วโต 103%  เทียบไตรมาสก่อนหน้า และยังมีปรับการจ่ายปันผลเป็นปันผลระหว่างกาล สะท้อนมุมมองของบริษัทต่อผลการดำเนินงานในช่วงที่เหลือของปีว่าจะยังดีต่อเนื่อง
อีกทั้งประเมินกำไรสุทธิ ปี 2564-2565 ที่ 752 ลบ และ 768 ล้านบาท พลิกจากขาดทุนปีก่อน และโต 2.2% เทียบช่วงเดียวกันของปีก่อน ในปี 2565 ตามลำดับ (เป้าเชิงกลยุทธ์ 17.00 บาท)
บล.โนมูระ พัฒนสิน ระบุในบทวิเคราะห์ฯว่า ธุรกิจเดินเรือสำหรับขนส่งสินค้าแห้งเทกองแบบไม่ประจำเส้นทาง มีเส้นทางเดินเรือครอบคลุมทั่วโลกในภูมิภาคสำคัญ (สหรัฐอเมริกา แคนาดา ยุโรป ละตินอเมริกา-แอฟริกา อินเดียอนุทวีป-ตะวันออกกลาง และเอเชียตะวันออกเฉียงใต้และตะวันออกไกล) โดยสินค้าพื้นฐานที่กองเรือขนส่งคือ สินค้าทางการเกษตร เหล็ก ปุ๋ย สินแร่และเนื้อแร่ ไม้ซุง ถ่านหิน
โดยคาดปีนี้เป็นปีที่กำไร turnaround จากภาพอุตสาหกรรมที่ดี จาก demand การขนส่งฟื้นตัวจากจีนและอเมริกา แต่ supply เรือยังคงตึงตัว โดยค่าระวางเรือปรับตัวสูงขึ้นต่อเนื่อง ล่าสุด BDI Index ขึ้นสู่ระดับสูงสุดตั้งแต่ปี 2553